ছিডনী শ্বেলডন

ছিডনী শ্বেলডন (; ১৯১৭ - ২০০৭) এগৰাকী একাডেমী বঁটা বিজয়ী আমেৰিকান সাহিত্যিক আছিল। বিশ বছৰজুৰি টিভিৰ লগত জড়িত হৈ থকা কালত তেওঁ দ্য পাৰ্টী ডিউক শ্বো (১৯৬৩-৬৬), আই ড্ৰীম অৱ জিনি (১৯৬৫-৭০), হাৰ্ট টু হাৰ্ট (১৯৭৯-৮৪) আদি অনুষ্ঠান সৃষ্টি কৰে যদিও ৫০ বছৰীয়া হৈ মাষ্টাৰ অৱ দ্য গেম (১৯৮২), দ্য আদাৰ চাইড অৱ মিডনাইট (১৯৭৩), ৰেজ অৱ দ্য এঞ্জেলছ (১৯৮০) আদি বেষ্টচেলাৰ কিতাপ লিখি পৃথিৱী বিখ্যাত হৈ পৰে। তেওঁ সৰ্বকালৰ সপ্তম সৰ্বাধিক গ্ৰন্থ বিক্ৰী হোৱা সাহিত্যিক।

প্ৰাৰম্ভিক জীৱন

ইলিনয় প্ৰদেশৰ চিকাগোত শ্বেলডন বা ছিডনী স্কেচটেলৰ জন্ম হয়। ৰাছিয়ান ইহুদীসকলৰ বংশধৰ তেওঁৰ দেউতাক এচাৰ "অট্টো" স্কেচটেল(১৮৯৪-১৯৬৭) আছিল এক অলংকাৰৰ দোকানৰ প্ৰবন্ধক আৰু মাতৃ আছিল নেটেলি মাৰ্কাছ। দহ বছৰ বয়সতে এটা কবিতাৰ জৰিয়তে ছিডনীয়ে জীৱনৰ প্ৰথম উপাৰ্জন হিচাপে ৫ আমেৰিকান ডলাৰ আৰ্জে। দ্বিতীয় বিশ্বযুদ্ধৰ আগৰ দশকত বিশ্বজুৰি হোৱা অৰ্থনৈতিক মহামন্দাৰ সময়ত তেওঁ বহু ঠাইত চাকৰি কৰে আৰু ডেনভাৰ ইষ্ট হাই স্কুলৰ পৰা স্নাতক হৈ নৰ্থৱেষ্টাৰ্ন য়ুনিভাৰ্চিটিত প্ৰৱেশ কৰি নাট্যদল সমূহৰ কাৰণে সৰু সৰু নাটক লিখিবলৈ লয়। পিছলৈ তেওঁ ৩০০মিলিয়নতকৈও অধিক বিক্ৰী হোৱা ১৮খন উপন্যাস লিখি উলিয়াইছিল।

পেচাদাৰী জীৱন

১৯৩৭ চনত শ্বেলডন হলীউদ,কেলিফোৰ্ণিয়ালৈ যায় য'ত তেওঁ চিত্ৰনাট্য পুনৰীক্ষণৰ কাম কৰে আৰু বহুকেইখন বি পৰ্যায়ৰ চলচ্চিত্ৰত কাম কৰে। উপন্যাসসমূহৰ মাজত লুকাই থকা ৰহস্য আৰু কৌতূহলে পাঠকক পাত লুটিয়াই যাবলৈ বাধ্য কৰিছিল:

তাৰ পিছত তেওঁ পিছলৈ ইণ্টেৰিয়ৰ ডিজাইনাৰ হৈ পৰা মঞ্চ আৰু চলচ্চিত্ৰ অভিনেত্ৰী জৰ্জা কাৰ্টৰাইটৰ লগত ৩০ বছৰীয়া বৈবাহিক জীৱন কটায়। আই ড্ৰীম অৱ জিনিৰ এটা খণ্ডত তেওঁ অভিনয় কৰে। ১৯৮৫ চনত হাৰ্ট এটাক হৈ তেওঁৰ মৃত্যু হয়। তেওঁলোকৰ জিয়ৰী মেৰী শ্বেলডনো এগৰাকী ঔপন্যাসিকা।

১৯৮৯ চনত লাছ ভেগাছত তেওঁ প্ৰাক্তন শিশু শিল্পী আৰু বুলগেৰিয়াৰ ওহ্ৰিডৰ বিজ্ঞাপন বিষয়া আলেক্সেন্দ্ৰা কষ্টফক বিয়া কৰায়।

বহুবছৰ ধৰি তেওঁ বাইপোলাৰ ডিজৰ্ডাৰত ভোগে;তেওঁ সোতৰ বছৰ বয়সত আত্মহত্যাৰ চেষ্টাও চলাইছিল (দেউতাকে কোৱা মতে,যিয়ে তেওঁক আৱিষ্কাৰ কৰিছিল) আৰু ২০০৫ চনত প্ৰকাশিত আত্মজিৱনী দ্য আডাৰ চাইড অৱ মীত ইয়াৰ বৰ্ণনা আছে।

মৃত্যু

পাম স্প্ৰিংছ,কেলিফৰ্ণিয়া নিবাসী শ্বেলডনে নিউমোনিয়া জনিত জটিলতাত ভুগি ৩০জানুৱাৰী ২০০৭ত কেলিফৰ্ণিয়াৰ ৰেঞ্চো মিৰেজত থকা এইছেনহাৱাৰ মেডিকেল ছেণ্টাৰত মৃত্যু বৰণ কৰে। তেওঁৰ দেহ দাহন কৰি ভস্মখিনি ৱেষ্টৱুড ভিলেজ পাৰ্ক চিমেটেৰীত সমাধিস্থ কৰা হয়।

বঁটা আৰু সন্মান

শ্বেলডনে দ্য বেচ্চেলৰ এণ্ড দ্য ববী-ছক্সাৰৰ বাবে শ্ৰেষ্ঠ চিত্ৰনাট্যৰ একাডেমী বঁটা(১৯৪৭), ৰেডহেড সংগীতালেক্ষৰ বাবে এটা টনী এৱাৰ্ড(১৯৫৯) লাভ কৰে আৰু আই ড্ৰীম অৱ জিনিৰ বাবে এম্মী এৱাৰ্ডৰ মনোনয়ন লাভ কৰে। 'পাম স্প্ৰিংছ ৱাক অৱ দ্য ষ্টাৰ্চ'ত শ্বেলডনৰ এক গোল্ডেন পাম ষ্টাৰ আছে যাক ১৯৯৪ চনত তেওঁলৈ উংসৰ্গা কৰা হৈছিল।

গ্ৰন্থপঞ্জী

উপন্যাস

দ্য নেকেড ফেছ (১৯৭০)
দ্য আডাৰ ছাইড অৱ দ্য মিডনাইট (১৯৭৩)
এ ষ্ট্ৰেইঞ্জাৰ ইন দ্য মিৰৰ (১৯৭৬)
ব্লাডলাইন (১৯৭৭)
ৰেজ অৱ এঞ্জেল্ছ (১৯৮০)
মাষ্টাৰ অৱ দ্য গেম (১৯৮২)
ইফ টুমৰ' কামছ (১৯৮৫)
ৱিণ্ডমিলছ অৱ দ্য গডছ (১৯৮৭)
দ্য ছেণ্ডছ অৱ টাইম (১৯৮৮)
মেম'ৰিজ অৱ মিডনাইট (১৯৯০)
দ্য ডুমছডে' কন্সপিৰেছি (১৯৯১)
দ্য ষ্টাৰ্ছ শ্বাইন ডাউন (১৯৯২)
নাথিং লাষ্টছ ফৰেভাৰ (১৯৯৪)
মৰ্ণিং, নুন এণ্ড নাইট (১৯৯৫)
দ্য বেষ্ট লেইড প্লেনছ (১৯৯৭)
টেল মী য়'ৰ ড্ৰীমছ (১৯৯৮)
দ্য স্কাই ইজ ফলিং (২০০১)
আৰ ইউ এফ্ৰেইদ অৱ দ্য ডাৰ্ক? (২০০৪)

উপন্যাস আলোচনা

টিলি বাগশ্বৱেৰ ছিডনী শ্বেলডনছ মিষ্ট্ৰেছ অৱ দ্য গেমছ (২০০৯)
টিলি বাগশ্বৱেৰ ছিডনী শ্বেলডনছ আফটাৰ দ্য ডাৰ্কনেছ (২০১০)
টিলি বাগশ্বৱেৰ ছিডনী শ্বেলডনছ এঞ্জেল অৱ দ্য ডাৰ্ক (২০১২)

আত্মজীৱনী

দ্য আডাৰ ছাইড অৱ মী(১৯৯৪)

ব্ৰডৱে নাট

দ্য মেৰী ৱিড' (১৯৪৩)
জেকপট (১৯৪৪)
ড্ৰীম ৱিথ মিউজিক (১৯৪৪)
এলিছ ইন আৰ্মছ (১৯৪৫)
ৰেডহেড (১৯৫৯)
ৰোমান কেণ্ডেল (১৯৬০)

লণ্ডন নাট

গোমেজ

চলচ্চিত্ৰ

দ্য বেচ্চেলৰ এণ্ড দ্য ববী-ছক্সাৰ
থ্ৰী গাইজ নেমড মাইক
এনী গেট য়ৰ গান
ড্ৰীম ৱাইফ
য়ু আৰ নেভাৰ টু য়ং
এনিথিং গোছ
বিলি ৰোজেছ জাম্বো

টেলিভিছন

দ্য পেট্টী ডিউক শ্বো
আই ড্ৰীম অ
ৱ জিনি
নেন্সী
হাৰ্ট টু হাৰ্ট
ইফ টুম
ৰ কামছ (তেওঁৰ উপন্যাসখনৰ ওপৰত আধাৰিত এক শৃংখলা)

তথ্য সংগ্ৰহ

বাহ্যিক সংযোগ

Archive of American Television interview

1987 audio interview with Sidney Sheldon at Wired for Books.org by Don Swaim
Two Sidney Sheldon Interviews on Sidewalks Entertainment
Sheldon's death obituary at NYTimes.com

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকান লেখক